دی لنچ باکس

دی لنچ باکس  ہندی فلم ہے جسے 2013 میں لانچ کیا گیا تھا۔
 کہانی 
ساجن فرنانڈس (عرفان خان) ادھیڑ عمر رنڈوا، ایک سرکاری محکمے میں کلرک ہے ـ وہ ہر صبح انسانوں کے جنگل ممبئی کا حصہ بنتا ہے اور شام کو جب تھکا ہارا گھر پہنچتا ہے تو تنہائی اور افسردگی کے دلدل میں ڈوب جاتا ہے ـ گھر کی کھڑکی سے خوش باش فیملیوں کا نظارہ یا گلی میں کھیلتے بچے اس کی تنہائی کم کرنے کی بجائے اسے بڑھانے کا سبب بنتے ہیں ـ ذات کی تنہائی کا پھیلتا زہر حلاوت و مٹھاس کو ختم کر چکا ہے ـ

شادی شدہ اور ایک بچی کی ماں ایلا (نمرت کور) مڈل کلاس شوہر کی بے التفاتی کا دکھ سہتی ہے ـ مڈل کلاس زندگی معاشی گراوٹ کے خوف اور بالائی طبقے میں شمولیت کی آرزو میں مشین بن چکی ہے ـ مشین کا ایک پرزہ ایلا ہے ـ ایلا خود کو پڑوسن سے بانٹتی ہے، بچی میں مجسم کرتی ہے مگر یہ محض بہلاوے ہیں، حل نہیں ـ
ممبئی کی معروف انڈسٹری، لنچ باکس کو دفتروں تک پہنچانے والی انڈسٹری ایک غلط ٹرین بن جاتی ہے ـ ایلا کے مشینی شوہر کا ڈبہ تنہائیوں کے شکار ساجن کو پہنچتا ہے ـ یہ ڈبہ ایک تعلق بن جاتا ہے ـ حسین تعلق جسے گرم جذبات اور مادی وجود کے ذریعے سمجھنا شاید ممکن نہ ہو ـ یہ احساسات سے بنا وہ رشتہ ہے جسے صرف محسوس کیا جا سکتا ہے ـ
ساجن محبت کے رشتے میں بندھ جانے کے بعد اردگرد دیکھتا ہے ـ زندگی اور انسان زندہ لگنے لگتے ہیں ـ شیخ (نواز الدین صدیقی) اور مہرالنسا ( شروتی باپنا) کی گرم جوش محبت اسے احساس دلاتی ہے کہ تنہائی اور ناخوشی کا علاج محبت ہی ہے ـ انسان سے، اس کے دکھوں سے، خوشیوں سے اور اس کی چھوٹی چھوٹی باتوں سے وابستگی ہی مڈل کلاس زندگی کو ناکام حسرتوں سے نکال سکتے ہیں ـ

"لنچ باکس” محبت کو کسی انجام تک، کسی خواہشاتی موڑ تک لانے سے گریز کر کے اسے فلم بین کے لیے سوال بنا کر چھوڑ دیتی ہے ـ وہ صرف یہ بتاتی ہے "کبھی کبھی غلط ٹرین بھی صحیح جگہ پہنچا دیتی ہے” ـ گویا صحیح ٹرین، جیسے ایلا کا شوہر، غلط جگہ بھی پہنچا سکتی ہے ـ
فلم کا ایک سین کولمبین ناول نگار گارسیا مارکیز کے شہرہِ آفاق ناول "وبا کے دنوں میں محبت” کی یاد دلاتا ہے جب فرمینا دازا اپنے ڈاکٹر شوہر کے میلے کپڑے سونگھ کر پتہ چلا لیتی ہے کہ اس کا بیزار شوہر کسی اور کی زلفوں کا اسیر ہے۔

 حوالہ جات 

زمرہ:2010ء کی دہائی کی ڈراما فلمیں
زمرہ:2010ء کی دہائی کی ہندی زبان کی فلمیں
زمرہ:2013ء کی فلمیں
زمرہ:2013ء کی ڈراما فلمیں
زمرہ:بھارتی فلمیں
زمرہ:بھارتی ڈراما فلمیں
زمرہ:ممبئی میں عکس بند فلمیں
زمرہ:ممبئی میں ہونے والے واقعات پر فلمیں
زمرہ:یو ٹی وی موشن پکچرز کی فلمیں
زمرہ:ہندی زبان کی ڈراما فلمیں
زمرہ:فلموں میں زنا کاری
زمرہ:ویکی ڈیٹا سے مختلف مختصر وضاحت
زمرہ:بھارتی آزاد فلمیں
زمرہ:2013ء کی آزاد فلمیں
زمرہ:سونی پکچرز کی کلاسیکی فلمیں
زمرہ:2010ء کی دہائی کی انگریزی زبان کی فلمیں
زمرہ:امریکی ڈراما فلمیں
زمرہ:امریکی آزاد فلمیں
زمرہ:انگریزی زبان کی فرانسیسی فلمیں
زمرہ:انگریزی زبان کی جرمن فلمیں
زمرہ:انگریزی زبان کی بھارتی فلمیں
زمرہ:بھارت میں زنا کاری کے بارے میں فلمیں
زمرہ:فرانسیسی ڈراما فلمیں
زمرہ:فرانسیسی آزاد فلمیں
زمرہ:جرمن ڈراما فلمیں
زمرہ:جرمن آزاد فلمیں